
TRESTNÝ ROZKAZ V MENE SLOVENSKEJ REPUBLIKY Okresný súd Prievidza samosudkyňou Mgr. Alexandrou Čerňanskou Pindejovou podľa § 353 odsek 1 Trestného poriadku dňa 27. júna 2025 v Bánovciach nad Bebravou vydáva tento rozhodol: Obvinený A. B., narodený XX. XXXXXXX XXXX v B., trvale bytom C. XXX/XX, B., t.č. vo výkone väzby v Ústave na výkon trestu odňatia slobody a Ústave na výkon väzby Ilava je vinný , že dňa 23.04.2025 v čase približne o 22:30 hod. v obci D., v rodinnom dome na adrese E. F. XXX/XX, kde býval s poškodenou svojou družkou G. H., s ktorou má maloleté dieťa, pod vplyvom alkoholu a omamných a psychotropných látok poškodenú fyzicky napadol takým spôsobom, že ju opakovane udieral otvorenou dlaňou do oblasti hlavy, ťahal ju za vlasy, pričom jej vulgárne nadával, následne za ňou prišiel do izby a žiadal od nej heslo od jej mobilného telefónu, načo keď mu poškodená povedala, že mu ho nedá povedal poškodenej G. H., že či ju má dopichať nožom vedľa malého, načo sa ho poškodená spýtala, či ju chce zabiť, načo obvinený odpovedal, že on vie kde má pichať tak aby ju nezabil, následne z izby odišiel, načo sa poškodená z obavy o svoj život zamkla v izbe, načo jej o chvíľu obvinený začal klopať na dvere, ktoré keď poškodená otvorila, sotil ju na posteľ, kolenami sa zavážil na obe jej predlaktia, popri čom držal päsť na jej tvári, konkrétne na líci a hovoril jej, že jej vybije zuby a ťahal ju za vlasy, následne dňa 24.04.2025 v čase približne o 10:00 hod. v rodinnom dome na vyššie uvedenej adrese sa obvinený opätovne poškodenej svojej družke G. H. vyhrážal, že ju zbije na ulici aby vedela čo je riadna bitka, následne dňa 24.04.2025 v čase približne o 12:00 hod. obvinený opätovne na chodbe v priestoroch uvedeného rodinného domu udieral poškodenú päsťami po tele, ťahal ju za vlasy, otvorenou dlaňou ju udieral po hlave a tele, pričom jej vulgárne nadával, načo poškodená rýchlo odišla do kuchyne, kde obvinený prišiel za ňou, zhodil ju na zem kopol ju do oblasti hlavy, konkrétne úst z ktorých jej začala tiecť krv, kopol ju do oblasti brucha, chrbta a zadku, počas čoho jej obvinený vulgárne nadával a vyhrážal sa svojej družke G. H. zabitím, následkom čoho sa poškodená v obave o svoj život dvakrát pomočila, následne obvinený z miesta odišiel a poškodená išla na lekárske ošetrenie do Nemocnice na okraji mesta, n.o. v Partizánskom, následne dňa 24.04.2025 v čase približne o 19:30 hod. obvinený opäť prišiel na hore uvedenú adresu do obce D., kde poškodenú v kuchyni rodinného domu po tom ako si zbalil svoje osobné veci opäť fyzicky napadol a to tak, že ju ťahal za vlasy a približne trikrát ju päsťou udrel do oblasti hlavy, pričom jej vulgárne nadával a vyhrážal sa svojej družke G. H., že ju dopichá nožom a následne z miesta odišiel preč, následne dňa 25.04.2025 približne v čase 12:00 hod. po tom čo matka obvineného telefonicky kontaktovala poškodenú, že obvinený ide za ňou do obce D. na adresu jej trvalého pobytu so slovami aby sa pozamykala lebo obvinený je zúrivý, poškodená aj s maloletým synom z obavy o svoj život z miesta ušla na políciu, čím obvinený uvedeným konaním vzbudil u poškodenej svojej družky G. H. dôvodnú obavu o život a zdravie, že svoje vyhrážky naplní a spôsobil jej ujmu na zdraví, a to zmliaždenie chrbta ruky a zápästia vľavo a zmliaždenie v záhlavnej oblasti vľavo, ktoré zranenia si vyžiadali lekárske ošetrenie, bez sťaženia obvyklého spôsobu života poškodenej,
teda inému sa vyhrážal smrťou a ťažkou ujmou na zdraví takým spôsobom, že to mohlo vzbudiť dôvodnú obavu a čin spáchal závažnejším spôsobom konania - násilím a na chránenej osobe - blízkej osobe družke, rodičovi spoločného dieťaťa a osobe, ktorá s ním žila v spoločnej domácnosti čím spáchal pokračovací prečin nebezpečného vyhrážania podľa § 360 odsek 1, odsek 2 písmeno a), písmeno b) Trestného zákona s poukazom na § 138 písmeno d) Trestného zákona a s poukazom na § 139 odsek 1 písmeno c) Trestného zákona v spojení s § 127 odsek 5 Trestného zákona. Za
to
sa
odsudzuje
podľa § 360 odsek 2 Trestného zákona, § 353 odsek 2 písmeno a) Trestného poriadku, aplikáciou § 36 písmeno l) Trestného zákona, s použitím § 38 odsek 2 Trestného zákona, na trest odňatia slobody vo výmere 6 (šesť) mesiacov nepodmienečne. Podľa § 48 odsek 2 písmeno a) Trestného zákona súd obvineného zaraďuje na výkon trestu odňatia slobody do ústavu na výkon trestu s minimálnym stupňom stráženia. Podľa § 73 odsek 2 písmeno c) Trestného zákona s poukazom na § 74 odsek 1 veta tretia Trestného zákona sa obvinenému ukladá ochranné protitoxikomanické liečenie ústavnou formou. Poučenie: Obvinený a osoby, ktoré sú oprávnené podať v jeho prospech odvolanie, ako aj prokurátor môžu na tunajší súd podať proti tomuto trestnému rozkazu do 8 dní odo dňa jeho doručenia odpor. Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Na navrátenie lehoty sa primerane použije ustanovenie § 64 Trestného poriadku. Ak proti tomuto trestnému rozkazu bude v lehote podaný odpor, samosudca nariadi vo veci hlavné pojednávanie, pričom pri prejednávaní veci na hlavnom pojednávaní nie je viazaný právnou kvalifikáciou ani druhom a výmerou trestu obsiahnutými v tomto trestnom rozkaze. Obvinený a osoby, ktoré sú oprávnené podať v jeho prospech odvolanie, ako aj prokurátor sa môžu výslovným vyhlásením vzdať práva podať odpor a tiež môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Trestný rozkaz sa stane právoplatným, a ak neustanovuje tento zákon niečo iné, aj vykonateľným, ak a) odpor nebol podaný, uplynutím lehoty na podanie odporu, b) odpor bol vzatý späť, dňom jeho späťvzatia, c) sa oprávnená osoba vzdala práva podať odpor a obvinený súčasne vyhlásil, že nesúhlasí, aby odpor podala v jeho prospech iná oprávnená osoba, dňom vzdania sa práva podať odpor. Trestný rozkaz má povahu odsudzujúceho rozsudku. Účinky spojené s vyhlásením rozsudku nastávajú doručením trestného rozkazu obvinenému.

